b'\n_START_ARTICLE_\nSan\xc4\x8do od Provanse\n_START_PARAGRAPH_\nDon San\xc4\x8do (aragonski Sancho, katalonski San\xc3\xa7, \xc5\xa1p. Sancho) (1161. \xe2\x80\x93 1223.) bio je infant Aragonije te grof Cerdanye, Provanse i Rossell\xc3\xb3a u srednjem vijeku._NEWLINE_Njegova je majka bila Petronilla, kraljica vladarica Aragonije. San\xc4\x8dov djed po majci je bio kralj Ramiro Redovnik._NEWLINE_San\xc4\x8dov otac je bio grof Rajmond Berenguer IV._NEWLINE_San\xc4\x8dova starija bra\xc4\x87a su bili grof Rajmond Berenguer III. od Provanse i kralj Alfons II. \xc4\x8cedni. Grof Rajmond je San\xc4\x8du predao Cerdanyu 1168., a kralj Alfons je imenovao San\xc4\x8da grofom Provanse nakon smrti grofa Rajmonda._NEWLINE_Ipak, kako bi udovoljio tulu\xc5\xa1koj dinastiji, Alfons je 1185. maknuo San\xc4\x8da s mjesta grofa Provanse._NEWLINE_1209. San\xc4\x8dov je ne\xc4\x87ak, kralj Petar II. Katoli\xc4\x8dki, u\xc4\x8dinio San\xc4\x8da guvernerom Provanse i lordom Languedoca. San\xc4\x8do je tako\xc4\x91er bio regent mladom kralju Jakovu I., koji je bio Petrov sin.\n_START_SECTION_\nOsobni \xc5\xbeivot\n_START_PARAGRAPH_\nDon San\xc4\x8do je prije 1184. o\xc5\xbeenio Ermesindu od Rocabert\xc3\xadja. Njezini roditelji su bili plemi\xc4\x87 Gotfrid od Rocabert\xc3\xadja i plemkinja Ermesinda od Vilademulsa._NEWLINE_1185. San\xc4\x8do je o\xc5\xbeenio plemkinju San\xc4\x8du N\xc3\xba\xc3\xb1ez de Laru, k\xc4\x87er Nu\xc3\xb1a P\xc3\xa9reza de Lare._NEWLINE_Sin San\xc4\x8da i San\xc4\x8de bio je Nu\xc3\xb1o S\xc3\xa1nchez.'